钦定古今图书集成/明伦汇编/宫闱典/第032卷 > 孝仁董皇后
## 钦定古今图书集成/明伦汇编/宫闱典/第032卷 > 孝仁董皇后

按《后汉书后纪》，孝仁董皇后，讳某，河间人，为解渎亭
侯苌夫人，生灵帝。建宁元年，帝即位，追尊苌为孝仁
皇，陵曰慎陵，以后为慎园贵人。及窦氏诛，明年，帝使
中常侍迎贵人，并征贵人兄宠到京师，上尊号曰“孝
仁皇后，居南宫嘉德殿，宫称永乐”，拜宠执金吾。后坐
矫称永乐后属请，下狱死。及窦太后崩，始与朝政，使
帝卖官求货，自纳金钱，盈满堂室。中平五年，以后兄
子卫尉修侯重为骠骑将军，领兵千馀人。初，后自养
皇子协，数劝帝立为太子，而何皇后恨之，议未及定
而帝崩。何太后临朝，重与太后兄大将军进，权埶相
害，后每欲参干政事，太后辄相禁塞。后忿恚，詈言曰：
“汝今”“张怙汝兄耶？当敕骠骑断何进头来！”何太后
闻，以告进。进与三公及弟车骑将军苗等奏：“孝仁皇
后使故中常侍夏恽、永乐太仆封谞等交通州郡，辜
较在所，珍宝货赂悉入西省。蕃后故事，不得留京师。
舆服有章，膳羞有品，请永乐后迁宫本国。”奏可。何进
遂举兵围骠骑府，收重，重免官自杀。后忧怖疾病，暴崩，在位二十二年。民间归咎何氏。丧还河间，合葬慎
陵。